b'\n_START_ARTICLE_\nZmanj\xc5\xa1an potisk (letalski motor)\n_START_PARAGRAPH_\nZmanj\xc5\xa1an potisk letalskih motorjev je tehnika, se uporablja reaktivnih letalih. Ve\xc4\x8dina reaktivnih letal ima veliko rezervo potiska, \xc5\xa1e posebej je to o\xc4\x8ditno pri dvomotornih - dvomotorna letalo morajo imeti sposobnost leta na samo enem operativnem motorju. Tako se skoraj vedno uporablja zmanj\xc5\xa1an potisk, tudi \xc4\x8de so letala te\xc5\xbeje nalo\xc5\xbeena ni vedno potreben maksimalni potisk._NEWLINE_Zmanj\xc5\xa1an potisk zmanj\xc5\xa1a obrabo motorjev, zmanj\xc5\xa1a stro\xc5\xa1ke vzdr\xc5\xbeevanja in pove\xc4\x8da \xc5\xbeivljenjsko dobo motorja. Pri manj\xc5\xa1ih mo\xc4\x8deh je tudi manj\xc5\xa1a verjetnost po\xc5\xa1kodb motorja, manj\xc5\xa1i je tudi hrup. Na nekaterih mestnih letali\xc5\xa1\xc4\x8dih je zaradi hrupa obvezna uporaba zmanj\xc5\xa1anega potiska. Je pa pri zmanj\xc5\xa1anem potisku potrebna dalj\xc5\xa1a vzletna steza._NEWLINE_Obstaja ve\xc4\x8d na\xc4\x8dinov zmanj\xc5\xa1anja potiska, najboj preprosto je ro\xc4\x8dno nastaviti potisk. Pri modernih letalih s FMS in autothrottle-om lahko pilot nastavi 1. stopnjo, ki zmanj\xc5\xa1a maksimalni potisk za 10% in 2. stopnjo, ki zmanj\xc5\xa1a potisk \xc5\xa1e za nadaljnih 10%. Obstaja pa tudi druga pot, tako da pilot spremeni (zvi\xc5\xa1a) t. i. flex temperaturo (tudi assumed temperature). Tako se potisk zmanj\xc5\xa1a za najve\xc4\x8d do okrog 40%. \xc4\x8ce je potreben maksimalni potisk, lahko pilot kadarkoli potisne ro\xc4\x8dice v TO/GA (take off/go around) polo\xc5\xbeaj in tako motor razvija najve\xc4\x8djo mo\xc4\x8d._NEWLINE_Prazen Boeing 777 z maksimalnim potiskom lahko pospe\xc5\xa1i do 100 km/h v okrog 6 sekundah, hitrost vzpenjanja je primerljiva s te\xc5\xbeko nalo\xc5\xbeenimi lovskimi letali.'